238 V. REND. FUTÓK. 



«Szárnyazváii fejeket kék darútoUakkah> 



vagy : 



«Két darútollat szúr lova homlokára ». 



Élelmesebb pákászaink ezért, ha csak szerit tehették, élve is kerí- 

 tettek maguknak darvakat s tartották, hogy meg-meg fosztogassák tollaik- 

 tól. Vagy 8 év előtt a Fertőnél találkoztam egy pomogyi halászszal, 

 kinek még volt eleven daruja s évenként rendesen megtépázta, hogy 

 tollait a rábaközi legényeknek jó pénzen eladja. Az értékpapirtulajdonos 

 szelvényvágásának ősi példája ez! 



De nemcsak tollai révén volt nálunk népszerű a daru. Egész lényé- 

 vel befészkelte magát a magyarság lelki világába, épp úgy, mint a 

 gólya, különösen, mikor még számos volt s tanyája is sokfelé akadt. 

 Más népeknél, nemzeteknél is szert tett ugyan bizonyos népszerűségre, 

 de sehol sem annyira, mint a magyarság körében. Nincs is több nemzet, 

 mely úgy ismerte volna madarunk szokásait, mint mi. Ez a szoros 

 viszony pedig abból fakadt, hogy a daru is ott tanyázott a hová a 

 magyart természete hajtotta: a végtelen rónán; hogy a daru is daliás, 

 mozgásaiban délczeg, büszke alak: a mivel bizonyos nemzeti vonásaink 

 rokonok. 



Közmondás, népdal, hasonlat, vonatkozás, népies költőink, szere- 

 peltetik a darut. Ott találjuk a gyermek-könyvekben^ a czímerekben, 

 mesében, tréfában, komoly beszédben bizonyságául, hogy mily sok kap- 

 csolat van közte és köztünk! S a mit hangsúlyozni s a következőkben 

 kimutatni is kivánok, abban is bizonyságát kapjuk annak, hogy azt az 

 állatot, melyet a magyarság szeret, azt ismeri is, még pedig természet- 

 raj zilag helyesen, finom éleslátással ügyelvén még kevésbbé feltűnő 

 szokásaira is. 



A daru színezetéről hivják a vasdereslovat «darúszőrűnek», csak úgy, 

 mint lónévül « Darut* is használunk. Magas nyúlánk alakja után a 

 bodros ékítményű sugár kupát « darvas kupának » nevezzük. Hosszú 

 sovány lábai pedig a kuruczság szájába adták a németségre divó jelzőt: 

 « darúlábú » . 



Néhány találó közmondásunk, főleg biológiai alapon keletkezett: 



Hirét hallotta, mint czigány a daru tojásnak = nem tud róla. 

 Egy után mennek a darvak = a vezetőt követi a tömeg. 

 Görbén hordja nyakát, mint a daru = nem egyenes tartású. 

 Nagyon darvadoznak — sereglenek ide-oda. 

 Tekereg mint őszszel a daru = ingadozó. 



